**SUTARTIS**

**DĖL SVEIKATOS PRIEŽIŪROS PASLAUGŲ TEIKIMO**

2025 m. \_\_\_\_\_\_\_\_\_\_\_\_\_\_ d. Nr. \_\_\_\_\_

Visaginas

**Visagino savivaldybės administracija**, toliau vadinama Užsakovu, atstovaujama administracijos direktoriaus Virginijaus Andriaus Bukausko, ir **Visagino pirminės sveikatos priežiūros centras**, toliau vadinamas Paslaugų teikėju, atstovaujamas direktorės Monikos Kupstienės (toliau kiekviena vadinama „Šalimi“, o kartu vadinamos „Šalimis“), atsižvelgdami į Tiekėjų apklausos rezultatus 2025 m. kovo 17 d. Nr. 2025-C-136), sudarė šią sutartį, toliau Sutartis

**I. SUTARTIES OBJEKTAS**

1. Paslaugų teikėjas įsipareigoja pagal Užsakovo pavedimą (užsakymą) vykdyti Užsakovo darbuotojų privalomo sveikatos patikrinimo paslaugas pagal Užsakovo pateiktą darbuotojų sąrašą (toliau – Paslaugos), o Užsakovas įsipareigoja priimti Paslaugas ir už jas sumokėti pagal Sutarties sąlygas.

**II. PASLAUGŲ TEIKIMAS**

2. Paslaugos turi būti suteiktos pagal iš anksto suderintą Paslaugų teikimo grafiką ir darbuotojų sąrašą.

3. Numatoma atlikti 100 darbuotojųprivalomų sveikatos patikrinimų. Darbuotojų skaičius gali būti iki 15 proc. mažesnis. Tikslus darbuotojų skaičius nustatomas suderinus Paslaugų teikimo grafiką ir darbuotojų sąrašą.

**III. SUTARTIES KAINA, ATSISKAITIMO TVARKA**

4. Šiai Sutarčiai taikomo fiksuoto įkainio kainodara.

5. Paslaugų įkainiai:

5.1. vieno profilaktinio sveikatos tikrinimo kaina - 12,19 eurai,

5.3. vieno vairuotojo profilaktinio sveikatos tikrinimo kaina – 32,50 eurai.

6. Sutarties vertė 1500 Eur (vienas tūkstantis penki šimtai eurų) be PVM. Į Sutarties kainą turi būti įskaičiuotos visos išlaidos ir mokesčiai, susieti su Paslaugų teikimu.

7. Sutarties pasirašymo metu galiojančio PVM įstatymo 20 str. numato, kad su sveikatos priežiūra susijusios Paslaugos PVM neapmokestinamos.

8. Paslaugų teikėjas sąskaitą faktūrą už faktiškai suteiktas ir priimtas Paslaugas pateikia per informacinę sistemą „SABIS“.

9. Už suteiktas Paslaugas Užsakovas atsiskaito mokestiniu pavedimu. Mokėjimas įskaitomas atlikus mokestinį pavedimą į Paslaugų teikėjo nurodytą banko sąskaitą.

10. Užsakovas apmoka Paslaugų teikėjui už suteiktas Paslaugas ne vėliau kaip per 30 (trisdešimt) kalendorinių dienų nuo sąskaitos faktūros gavimo dienos.

**IV. ŠALIŲ TEISĖS IR PAREIGOS**

**11. Paslaugų teikėjo teisės ir pareigos:**

11.1. Pareigos:

* + 1. patikrinti Užsakovo darbuotojų sveikatą pagal Lietuvos Respublikos sveikatos apsaugos ministro 2009-12-29 įsakymą Nr. V-1072 bei 2000-05-31 įsakymą Nr. 301 ir kitus sveikatos tikrinimą reglamentuojančius teisės aktus. Nurodyti kontraindikacijas, medicinines apžiūros išvadas, įvertinti sveikatos tikrinimų duomenis;
		2. tikrinimo duomenis tinkamai įrašyti į „Asmens sveikatos istoriją (F. Nr. 025/a), asmens medicininę knygelę (F Nr. 048/a);
		3. užtikrinti turimos informacijos apie Užsakovo darbuotojus konfidencialumą ir neperduoti jos tretiesiems asmenims be raštiško Užsakovo ir Užsakovo darbuotojo sutikimo, išskyrus įstatymų numatytus atvejus, kada tokią informaciją perduoti būtina;
		4. Šalys, siekdamos užtikrinti aplinkosauginių principų laikymąsi, kad Paslaugai teikti būtų sunaudojama mažiau gamtos išteklių, įsipareigoja nespausdinti popierinių dokumentų, susijusių su Sutarties pasirašymu, Šalių tarpusavio susirašinėjimu bei Sutartyje numatytų užsakymų pateikimu vykdymui ir naudoti tik elektroninius dokumentus.

11.2. Teisės:

11.2.1. tais atvejais, kai dėl sveikatos būklės būtina taikyti darbuotojo darbo veiklos apribojimus, šeimos gydytojas sprendžia, ar būtina siūlyti darbuotojui suteikti darbą nesant kenksmingų, pavojingų darbo sąlygų;

12. **Užsakovo teisės ir pareigos:**

12.1. Pareigos:

12.1.1. pateikti Paslaugų teikėjui darbuotojų, kurių sveikata turi būti patikrinta, sąrašą. Sąraše nurodomi profesiniai kenksmingi ir pavojingi faktoriai pagal Lietuvos Respublikos sveikatos apsaugos ministro 2009-12-29 įsakymą Nr. V-1072, 2000-05-31 įsakymą Nr. 301;

12.1.2. sumokėti Paslaugų teikėjui už tinkamai ir laiku atliktas Paslaugas;

12.1.3. suteikti informaciją Paslaugų teikėjui, reikalingą šioje Sutartyje prisiimtiems įsipareigojimams vykdyti.

12.2. Teisės:

12.2.1. Užsakovas turi teisę reikalauti, kad būtų paaiškinta įrašų atitinkamuose dokumentuose reikšmė, išskyrus atvejus, kai ši jo teisė yra ribojama įstatymų.

**V. ŠALIŲ ATAKOMYBĖ**

13. Užsakovas, laiku neapmokėjęs už suteiktas Paslaugas, moka Paslaugų teikėjui 0,03 proc. dydžio delspinigius, skaičiuojamus nuo neapmokėtų paslaugų vertės už kiekvieną uždelstą kalendorinę dieną.

14. Paslaugų teikėjui, nesuteikus Paslaugų arba netinkamai įvykdžius sutartinius įsipareigojimus, Užsakovui pareikalavus, Paslaugos teikėjas Užsakovui moka 0,03 proc. dydžio delspinigius, skaičiuojamus nuo užsakymo sumos, už kiekvieną kalendorinę dieną.

15. Kiekviena Šalis įsipareigoja atlyginti kitai Šaliai tiesioginius nuostolius ir išlaidas dėl šioje Sutartyje prisiimtų įsipareigojimų nevykdymo ar netinkamo jų vykdymo, kiek tai neprieštarauja Lietuvos Respublikoje galiojantiems teisės aktams.

16. Paslaugų teikėjas įstatymų nustatyta tvarka atsako už jo darbuotojų veiksmais (neveikimu) Užsakovo darbuotojams ir Užsakovui padarytą žalą.

**VI. SUTARTIES GALIOJIMAS IR NUTRAUKIMAS**

17. Sutartis įsigalioja nuo to momento, kai ją tinkamai pasirašys abi Šalys, ir galioja iki visiško sutartinių įsipareigojimų įvykdymo.

18. Paslaugos turi būti suteiktos iki 2025-12-30.

19. Užsakovas bet kada turi teisę vienašališkai nutraukti Sutartį apie tokį Sutarties nutraukimą pranešdamas Paslaugų tiekėjui prieš 15 (penkiolika) dienų.

20. Paslaugų tiekėjas turi teisę vienašališkai nutraukti Sutartį tik dėl svarbių priežasčių. Tokiu atveju Paslaugų tiekėjas privalo visiškai atlyginti Užsakovo patirtus nuostolius. Apie tokį Sutarties nutraukimą Paslaugų tiekėjas privalo raštu pranešti Užsakovui prieš 15 (penkiolika) dienų.

21. Visi Sutarties pakeitimai ar papildymai galimi tik Šalims sudarius atskirą raštišką susitarimą prie Sutarties.

22. Pasirašyta Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.

23. Sutartis gali būti nutraukta kitais Lietuvos Respublikos civilinio kodekso, kitų įstatymų numatytais atvejais.

**VIII. NENUGALIMA JĖGA (FORCE MAJEURE)**

24. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos aplinkybių (*Force Majeure*).

25. Nenugalimos jėgos aplinkybėmis laikomos aplinkybės, nurodytos Lietuvos Respublikos civiliniame kodekse ir kituose Lietuvos Respublikos teisės norminiuose aktuose.

**IX. BAIGIAMOSIOS NUOSTATOS**

26. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimo įstatyme nustatyti principai ir tikslai. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis.

27. Sutartis sudaroma 2 (dviem) egzemplioriais, po vieną kiekvienai Šaliai, išskyrus jei pasirašoma elektroniniu parašu. Tokiu atveju sudaromas vienas Sutarties egzempliorius.

28. Iš Užsakovo pusės, už šios Sutarties tinkamą vykdymą, kontrolę bei pakeitimus (jei tokie bus) atsakingu skiriamas Visagino savivaldybės administracijos Teisės, personalo ir civilinės metrikacijos skyriaus vyriausiasis specialistas Eugenijus Šepetys tel. (0 386) 47 573, el. p. eugenijus.sepetys@visaginas.lt;

29. Iš Paslaugų teikėjo pusės už šios Sutarties tinkamą vykdymą, kontrolę bei pakeitimus (jei tokie bus) atsakingu skiriama VšĮ Visagino pirminės sveikatos priežiūros centro direktoriaus pavaduotoja medicinai Jolita Kazulėnienė, el. l.  jolita.kazuleniene@visaginopspc.lt m. t. +370 661 68001.

30. Ginčai dėl Sutarties sprendžiami derybų būdu. Nepavykus ginčų išspręsti derybų būdu, jie sprendžiami Lietuvos Respublikos įstatymų nustatyta tvarka teisme.

**X. ŠALIŲ REKVIZITAI**:

 **PASLAUGŲ TEIKĖJAS** **UŽSAKOVAS**

|  |  |
| --- | --- |
| Viešoji įstaiga Visagino pirminės sveikatos priežiūros centrasTaikos pr.15, Visaginas 31107Tel. +370 386 71294Įmonės kodas 155936576A.s.: LT44 7300 0100 0261 9234Bankas: SWEDBANK,ABEl paštas info@visaginopspc.lt Direktorė Monika Kupstienė                    A.V. | Visagino savivaldybės administracijaParko g. 14, 3140 Visaginas Tel. +370 386 61286 Įmonės kodas 188711925A. s. LT 95 7300 0100 42144361 Bankas: SWEDBANK,ABEl. p. visaginas@visaginas.ltAdministracijos direktorius Virginijus Andrius Bukauskas A.V. |